Munzur Çem (b. 1947 Kêği, namey xoyo raştıkên Hüseyin Beysüleno) yew nuştekarê rocnameyanê Zazakiyo. Serra 1947ıne de dewa Kêği, Qurze de ameyo riyê dınya. Mektebo verên Seter de, mektebê miyani zi qezay Dêrsımi, Nazmiya de wend. Serra 1962yıne de Erzurum de dest be wendışê Kolejê Sıhatiyo (Sağlık Koleji) çeharserre kerd û serra 1966ıne de no mekteb Diyarbekır de qedêna. Serra 1971ıne de Mektebê İqtısadi û Ticariyo Berzê Anqara wend.

Nae ra ez ki biune razı. Serê kemer de ramekuye, qe ke nê cılê hardi de rakuye. Dı-hirê sewe bınê qaryola, serê qaryola dewam kerd. Peyniye de serê qaryola de rakotene muse. Perociya vêrene de ma masa de da roniştene. Ju zoniê xo guret bınê xo heni sere sandele de nişte ro. Nonê anculi ke werdêne, werdiş naime ro verê ae. Koçıki thon da, wast ke ebe destê xo bıwero, destê ae guretune, koçıki ardune ver. Ver kerde cı ebe lerziye werd, gegane ki made niadêne. Tasê tholi ke ver ra guretune, tasê maqarnai dıyine ke nay ro ver biye sas. Made niada, ebe tersi koçıkê xo kerde berz, niada ke iye ke dormede re rihuwayisê, ebe rındiye niadanê, ey ki tı vana ju reê de quletnaene ra heni werd. Ebe bajiyê xo fekê xo kerde pak uste ra. Ebe sabuni dest şutene ma musna cı. Ju helguste ke hengure ma da cı. Musaene ra wast ke phıstene xo kero. Verê pırene guretae bi neşkiye ke cı kero. ""Nêbeno, bore"" ma nia işaret kerdime. Helmê xo bıriyêne. Honde zaf, honde rew werde bi ke hengure zar zor qedene. Hama heni fekê xo şapır şupur kerdene ra werde ke. Peyê coy ke jê ju leyriqa kutıke fekê xo lese, destê made niada. Mı destê xo sana jubini işaretê ""qediye"" kerdune.

Rwanda yew dewletê da qıtaya Afrikaya. Cayê xo qıtaya Afrika miyan dero. Dorme ra Burundi, Tanzanya, Cumhuriyetê Kongoyê Demokratiki u Uganda estê. Paytextê Rwanda Kigaliyo. Nıfusê xo 7.6 milyono. Zıwanê xoyê resmiy Kinyarwandaki, Fransızki u İngılızkiyê. Sistemê idarey demokrasiya. Rwanda serra 1962ıne de xo reyna ra, xoser ilan kerd.

Kola (Coca cola), şımıto ke pê karameli reng gêno, zerreyê cı de şeker û kafein estê, yew zi bêalkolo. Botanik de dara ke nameyê cı ra Cola acuminata vaciyena, halê cıyo ke şımiyeno. Cola acuminata meywe vırazena, meyweyê cı be nê hali ra şımiyeno. Rengê meyweyê cı suro, coke ra awıka cı zi sura. Ewro piyasa de Coca cola û pepsi bazar de markayanê gırdan rayê. Rıstımê inan Amerikano, a ri ra enê markeyi bınê werênayışan de manenê. Kola heme dınya de zaf roşiyena. Markeyê zey Coca-Cola, Cola Turka, Kristal Kola, Pepsi, RC Cola, Le Cola, Bi Kola Tırkiya de roşiyenê. Kola asid, kalsiyum, magnezyum, askorbik asid, riboflavin ihtıwa kena, na ri ra weşiye sero zaf hewl nêgêna.

Tatki (تاتی) jü zuano ke zımey İrani de qal beno, zuano İrankiyo. No zuan pê zuanê Talışki ra xeylê nezdiyo. Tati bıngruba şari Farsano u zuanê inan be zuanê Pehlewki ra gıre dao. Verê işğalê Tırkan, zuanê Tatki erdê Azerbaycani de qal biyêne. Ewro tenya Harzanabad, Xalxal, Erdebil, Zencan u Qazvin de qal beno. Amorê qalkerdoğanê cı pêro 220,000o. Zuanê Tatki zey zuanê ma Zazaki, jü zuano ergatifo. Zaf diyalekti xo esti.